Държавен вестник, бр. 35, 2010 г., стр. 25

БРОЙ  35	
Д Ъ Р Ж А В Е Н  В Е С Т Н И К 	
СТР.  25  
въпроси, имащи значителни финансови послед­
ствия (такси, крайни разходи, транзитни разходи, 
базови цени за въздушен транспорт на пощата, 
цени за пощенски колети и подаване в чужбина 
на писмовни пратки), подготвя информации и 
становища за тях и препоръчва какви мерки 
следва да се предприемат по отношение на тях;
9.2. пристъпва към преразглеждане на пра­
вилниците на Съюза в рамките на шест месеца 
след закриване на Конгреса, освен ако Кон­
гресът не реши друго по този въпрос; в случай 
на спешна необходимост Съветът по пощенска 
експлоатация може също да променя посоче­
ните по-горе правилници по време на други 
сесии; в двата случая Съветът по пощенска 
експлоатация остава зависим от директивите 
на Административния съвет по отношение на 
политиките и основните принципи;
9.3. координира практическите мерки за 
развитието и подобряването на международните 
пощенски услуги;
9.4. предприема, при условие за одобре­
ние от Административния съвет в рамките 
на неговите компетенции, всякакво действие, 
преценено като необходимо за запазването и 
подобряването качеството на международните 
пощенски услуги и за тяхното модернизиране;
9.5. формулира предложения, които ще бъдат 
одобрени било от Конгреса, било от страните 
членки; съгласно член 125 одобрението на 
Административния съвет се изисква, когато 
тези предложения са по въпроси от неговата 
компетенция;
9.6. разглежда по искане на страна членка 
всяко предложение, което тази страна членка 
изпрати в Международното бюро съгласно член 
124, изготвя коментари по него и възлага на 
бюрото да ги приложи към съответното пред­
ложение, преди да го представи за одобрение 
от страните членки;
9.7. препоръчва, ако е необходимо, и евен­
туално след одобрение от Административния 
съвет и след консултиране с всички страни 
членки приемането на регламентация или на 
нова практика, очаквайки Конгресът да вземе 
решение по въпроса;
9.8. изготвя и представя под формата на 
препоръки към страните членки и техните 
избрани оператори нормативи от техническо 
и експлоатационно естество и в други области 
от своята компетенция, където е необходима 
единна практика; също така при необходимост 
той извършва промени на нормативите, които 
вече е установил; 
9.9. представя на Административния съвет 
предложения, необходими за изготвянето на 
проект на стратегия, който се представя пред 
Конгреса;
9.10. одобрява двугодишния отчет, изгот­
вен от Международното бюро за дейността 
на Съюза, в частите му, които имат връзка 
с отговорностите и функциите на Съвета по 
пощенска експлоатация;
9.11. взема решение за контактите със стра­
ните членки и техните избрани оператори за 
изпълнение на своите функции;
9.12. предприема проучване по проблеми­
те на образованието и на професионалното 
обучение, интересуващи страните членки и 
техните избрани оператори, както и новите и 
развиващите се страни;
9.13. взема необходимите мерки с цел да 
проучи и разпространи опита и на пости­
женията на някои страни членки и техните 
избрани оператори в областта на техниката, 
експлоатацията, икономиката и професионал­
ното обучение, които представляват интерес за 
пощенските служби;
9.14. проучва настоящото състояние и нуж­
дите на пощенските служби в новите и развива­
щите се страни и изготвя подходящи препоръки 
за начините и средствата за подобряване на 
пощенските служби в тези страни;
9.15. взема след съгласуване с Администра­
тивния съвет съответните мерки в областта на 
техническото сътрудничество с всички страни 
членки на Съюза и техните избрани оператори 
и в частност с новите и развиващите се страни 
и с техните избрани оператори;
9.16. разглежда всички други въпроси, които 
се представят от член на Съвета по пощенска 
експлоатация, от Административния съвет или 
от всяка страна членка или избран оператор;
9.17. приема и обсъжда докладите и пре­
поръките на Консултативния комитет и по 
отношение на въпросите, които интересуват 
Съвета по пощенска експлоатация, проучва 
и прави бележки по препоръките, направени 
от Консултативния комитет, които ще бъдат 
представени пред Конгреса;
9.18. определя своите членове, които ще 
участват в Консултативния комитет.
10. На базата на стратегията на Съюза, приета 
от Конгреса, и в частност, на частта, отнасяща 
се до стратегиите на постоянните органи на 
Съюза, Съветът по пощенска експлоатация 
изготвя на своята първа сесия след Конгреса 
базисна работна програма, която съдържа опре­
делен брой тактики, целящи реализирането на 
стратегиите. Тази базисна програма, съдържаща 
ограничен брой дейности, свързани с актуални 
теми и от общ интерес, се преразглежда всяка 
година в зависимост от новите реалности и 
приоритети, както и от промените, направени 
в стратегическия план.
11. С цел да се осигури ефикасна връзка 
между дейностите на двата органа Администра­
тивният съвет може да посочи представители за 
участие в заседанията на Съвета по пощенска 
експлоатация в качеството на наблюдатели.
12. По тяхно искане изброените по-долу 
наблюдатели могат да участват без право на 
глас в пленарните съвещания и в заседанията 
на Комисиите на Съвета по пощенска екс­
плоатация: